पाएं अपने शहर की ताज़ा ख़बरें और फ्री ई-पेपरडाउनलोड करें
उच्च शिक्षा मंत्री भंवर सिंह भाटी ने कोरोना महामारी की दूसरी लहर के प्रकोप को देखते हुए अपने विधानसभा क्षेत्र कोलायत के 6 राजकीय सामुदायिक स्वास्थ्य केन्द्रों में चिकित्सा सेवाएं बढ़ाने के उद्देश्य से विधायक कोष से 38 लाख 87 हजार रुपए की स्वीकृति जारी की है।
भाटी ने जिला कलक्टर नमित मेहता को बुधवार की गई अनुशुंषा में बताया कि विधायक कोष से विधानसभा क्षेत्र कोलायत के स्वास्थ्य केन्द्रों की मांग के अनुरूप ऑक्सीजन कन्सेंट्रेटर मशीन,मल्टीपैरा माॅनिटर, ईजीजी-12 चैनल, डिफाइब्रिलेटर सक्सन मशीन एलएमडब्ल्यू हेपरिन इनजेक्शन,पल्स ऑक्सीमीटर, नेबुलाइजर मशीन,फ्लो मीटर फाॅर ऑक्सीजन सिलेण्डर, ईसीजी-12 चैनल, सी.बी.सी. मशीन, मल्टिपैरा माॅनिटर, स्टेडिंग बीपी एपराटस, फ्लो मीटर फाॅर ऑक्सीजन सिलेण्डर, इन्फ्रारेड थर्मल गन, काॅर्डियों माॅनिटर,यूरिन बैग एण्ड किट, ईटी ट्यूब आदि की खरीद की जायेगी।
उच्च शिक्षा मंत्री ने बताया कि राजकीय सामुदायिक स्वास्थ्य केंद्र, कोलायत को 6 लाख रूपये की स्वीकृति दी है। सामुदायिक स्वास्थ्य केन्द्र, बज्जू के लिए 6 लाख 65 हजार,देशनोेक के सामुदायिक स्वास्थ्य केन्द्र में 5 लाख 91 हजार, राजकीय सामुदायिक स्वास्थ्य केन्द्र हंदा हेतु 8 लाख 58 हजार 500 रूपये, राजकीय सामुदायिक स्वास्थ्य केन्द्र, गड़ियाला हेतु 7 लाख 46 हजार रूपये और राजकीय सामुदायिक स्वास्थ्य केन्द्र, गजनेर के लिए 4 लाख 26 हजार 500 रूपये की राशि स्वीकृत की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn